Predkladacia správa

Dňa 7. mája 2010 sa v Bruseli uskutoční mimoriadne zasadnutie Euroskupiny na úrovni hláv štátov a predsedov vlád, ktoré zvolal stály predseda Európskej rady Herman Van Rompuy. Delegáciu SR bude viesť predseda vlády SR Robert Fico. 
 
Euroskupina prediskutuje schému finančnej pomoci pre Grécko, ktoré 23. apríla 2010 oficiálne požiadalo o aktiváciu záchranného mechanizmu Európskej únie a Medzinárodného menového fondu. Mimoriadne zasadnutie Euroskupiny nadväzuje na zasadnutie Európskej rady v dňoch 25.-26. marca 2010, na ktorom sa členovia Euroskupiny zhodli, že v prípade potreby sú pripravení prevziať zodpovednosť za zachovanie finančnej stability v eurozóne formou koordinovaného postupu.
 
Návrh zloženia delegácie bol zostavený v spolupráci s Úradom vlády SR. Konečné zloženie delegácie určí predseda vlády SR.
 
Preprava členov delegácie bude zabezpečená leteckým špeciálom SR.